open-index/open-wikipedia-markdown huggingface dataset:
Carrascon kansallispuisto

**Carrascon kansallispuisto** () on vuonna 1991 perustettu luonnonsuojelualue Cochabamban departementissa, keskisessä Boliviassa. Puiston korkeus vaihtelee 300-4&nbsp;700 metrin välillä ja sen ilmasto on pääosin kuumaa ja kosteaa, mutta puistoon kuuluu myös korkeita vuoria sekä puolikuivaa ylänkömaata. Alueella on runsaasti eri metsätyyppejä vaihdellen trooppisesta alangosta vuoriston pilvimetsään. Puiston pinta-ala on noin 622&nbsp;600 hehtaaria (6&nbsp;226&nbsp;km2) ja sen alueella elää yli 5&nbsp;000 kasvilajia, 700 lintulajia, sekä muita villieläimiä kuten silmälasikarhuja, apinoita ja jaguaareja.

Carrascon kansallispuistoa uhkaa useat vaaratekijät, ja se onkin maan uhatuimpia luonnonsuojelualueita. Useat vaaratekijöistä, kuten metsästys, kalastus ja metsäkato, uhkaavat myös muita Bolivian luonnonsuojelualueita, mutta alueen poliittiset ja sosiaaliset erimielisyydet tekevät puiston tehokkaasta valvomisesta lähes mahdotonta.

## Lähteet
Ksylenolioranssi

**Ksylenolioranssi** (C31H32N2O13S) on triaryylimetaaneihin kuuluva väriaine ja kompleksometrinen indikaattori. Yhdistettä käytetään kvantitatiivisessa analyysissä niin kemiassa kuin biokemiassakin.

## Synteesi
Ksylenolioranssia voidaan valmistaa kresolipunaisesta, iminodietikkahapon natriumsuolasta ja formaldehydistä.

## Käyttö
Ksylenolioranssia käytetään indikaattorina kompleksometrisissä titrauksissa. Vapaana se on väriltään keltaista ja metallin kanssa kompleksina punaista. Sitä voidaan käyttää indikaattorina muun muassa vismutin, kuparin, kadmiumin, koboltin, lyijyn, toriumin, elohopean ja sinkin määritykseen. Ksylenolioranssin ja metallien muodostamia komplekseja käytetään myös metallien määritykseen spektrofotometrisesti.

Ksylenolioranssia käytetään biokemiassa lipidien sisältämien peroksidien määrittämiseen. Peroksidit hapettavat happamissa olosuhteissa kahdenarvoisen rautaionin kolmenarvoiseksi, joka muodostaa ksylenolioranssin kanssa punertavan kompleksin. Kompleksin pitoisuus voidaan määrittää spektrometrillä ja saada sitä kautta selville näytteen peroksidipitoisuus.

## Lähteet

## Aiheesta muualla
* Ksylenolioranssin käyttöturvallisuustiedote, Sigma Aldrich (Merck), viitattu 30.5.2018.
Josef Lefko

**Josef Lefko alkujaan Josef Leffkowitsch** (17. tammikuuta 1904 – 28. syyskuuta 2001) oli suomalainen jääpallomaalivahti ja Suomen juutalaisyhteisön vaikuttaja.

Lefko pelasi jääpalloa helsinkiläisseura Kiffenissä, jonka edustusjoukkueen maalivahtina hän aloitti vuonna 1926 oltuaan sitä ennen seuran juniori. Hän pelasi kahdentoista kauden ajan lajin SM-sarjassa ja oli voittamassa neljää SM-hopeaa, vuosina 1922, 1926, 1930 ja 1932 sekä yhtä SM-pronssia, vuonna 1931. Lefko edusti Suomen jääpallomaajoukkuetta seitsemässä ottelussa aikana, jolloin maaotteluita pelattiin harvoin. Häntä on pidetty myöhemmin yhtenä Suomen kaikkien aikojen parhaista jääpallomaalivahdeista.

Lefko toimi lähes kuudenkymmenen vuoden ajan Helsingin juutalaisen seurakunnan luottamus- ja johtotehtävissä, muun muassa seurakunnan puheenjohtajana. Hän oli mukana myös sotaveteraanitoiminnassa. Hän oli perustamassa toisen maailmansodan aikana juutalaisten aseveliyhdistystä ja myöhemmin, 1970-luvulla, hän oli yksi Suomen juutalaiset sotaveteraanit -yhdistyksen perustajista.

Lefko oli koulutukseltaan diplomi-insinööri ja hän työskenteli turkisteollisuuden parissa. Hän toimi Helsingin Turkisteollisuus -yrityksen toiminnanjohtajana ja vaikutti alan etujärjestöissä.

Lefkon puoliso oli näyttelijä Hanna Taini, jonka kanssa hänellä oli kolme tytärtä. 

## Lähteet
Naisten syöksylasku alppihiihdon maailmanmestaruuskilpailuissa 2011

**Naisten [[syöksylasku]] [[Alppihiihdon maailmanmestaruuskilpailut 2011|alppihiihdon maailmanmestaruuskilpailuissa 2011]]** järjestettiin 13. helmikuuta Kandahar-rinteessä. Kilpailuun osallistui 36 urheilijaa 16 maasta.

## Tulokset

## Lähteet
Setälä

**Setälä** on suomalainen sukunimi, joka on tai on ollut muun muassa seuraavilla henkilöillä:

* Aini Setälä (1899–1991), lastenkirjailija ja suomentaja
* Alpo Setälä (1908–1979), eversti, joka toimi Sotakorkeakoulun johtajana
* Annikki Setälä (1900–1970), lasten- ja nuortenkirjailija
* Antti Setälä (s. 1976), juristi ja vapaapainija
* Edvard Setälä (1874–1948), pienviljelijä ja kansanedustaja (SDP)
* Eemil Nestor Setälä (1864–1935), kielen- ja kansanrunoudentutkija, poliitikko ja valtioneuvos
* Erkki Setälä (1917–2013), kenraaliluutnantti
* Helmi Setälä (o.s. Krohn, 1871–1967), kirjailija, suomentaja,  kirjallisuuskriitikko, päätoimittaja ja kustannustoimittaja
* Jukka Setälä (s. 1967), sisustusarkkitehti
* Kai Setälä (1913–2006), patologian professori
* Maija Setälä (s. 1968), valtio-opin professori
* Mikko Setälä, investointipankkiiri ja kirjailija
* Pekka Setälä (s. 1990), koripalloilija
* Petter Setälä (s. 1964), jalkapalloilija
* Päivi Setälä (1943–2014), historiantutkija
* Rauno Setälä (1939–1975), toimittaja ja kulttuurivaikuttaja
* Risto Setälä (1924–2015), kenraalimajuri ja varanotaari
* Salme Setälä (1894–1980), asemakaava-arkkitehti, kirjailija ja suomentaja
* Sirkka Setälä (1896–1988), lastenkirjailija
* Veijo Setälä (s. 1965), kuvataiteilija ja kuvanveistäjä
* Vilho Setälä (1892–1985), toimittaja, valokuvaaja, tiedemies, tietokirjailija ja kulttuurivaikuttaja.

## Katso myös

* Aalto-Setälä
Miesten superalppiyhdistetty alppihiihdon maailmanmestaruuskilpailuissa 2011

**Miesten [[Alppiyhdistetty|superalppiyhdistetty]] [[Alppihiihdon maailmanmestaruuskilpailut 2011|alppihiihdon maailmanmestaruuskilpailuissa 2011]]** järjestettiin 14. helmikuuta. Kilpailun syöksyosuus järjestettiin Kandahar-rinteessä ja pujottelu Gudiberg-rinteessä. Superalppiyhdistettyyn osallistui 41 urheilijaa 22 maasta.

## Tulokset

## Lähteet
Miesten syöksylasku alppihiihdon maailmanmestaruuskilpailuissa 2011

**Miesten [[syöksylasku]] [[Alppihiihdon maailmanmestaruuskilpailut 2011|alppihiihdon maailmanmestaruuskilpailuissa 2011]]** järjestettiin 12. helmikuuta Kandahar-rinteessä. Kilpailuun osallistui 54 urheilijaa 24 maasta.

## Tulokset

## Lähteet
Juliet (kuu)

**Juliet** on Uranuksen sisempi kuu. Se löydettiin 3. tammikuuta 1986 Voyager 2:n ottamista kuvista, ja sille annettiin väliaikainen nimi **S/1986 U 2**. Se nimettiin William Shakespearen näytelmän *[[Romeo ja Julia]]* sankarittaren mukaan. Juliet tunnetaan myös nimellä **Uranus XI**.

Juliet kuuluu Portia-ryhmäksi kutsuttuun Uranuksen kuiden ryhmään. Muita ryhmän kuita ovat Bianca, Cressida, Desdemona, Portia, Rosalind, Cupid, Belinda ja Perdita. Näillä kuilla on samanlaiset kiertoradat ja fotometriset ominaisuudet. Cressidan noin 46 kilometrin säteen, kiertoradan ja albedon lisäksi siitä ei tiedetä lähestulkoon mitään.

On mahdollista, että Juliet törmää Desdemonaan seuraavissa sadassa miljoonassa vuodessa.

## Katso myös
*Uranuksen kuut

## Lähteet

## Aiheesta muualla
*Juliet NASAn sivuilla
Yangoor

**Yangoor** on Uranuksen kuun Arielin pinnan suurin kraatteri. Se on nimetty Australian alkuperäisasukkaiden mytologisen hahmon, Yangoorin, mukaan. Yangoorin halkaisija on noin 80 kilometriä, ja se sijaitsee noin 450 kilometrin päässä Arielin etelänavasta. Yangoor löydettiin Voyager 2:n tammikuussa 1986 ottamista kuvista.

## Lähteet
Sälepyrstökolibri

**Sälepyrstökolibri** (*Eupherusa eximia*) on neotrooppisen alueen kiitäjälintu. Sen esiintymisalue käsittää Meksikon itä- ja kaakkoisosat ja sieltä etelään Nicaraguan keskiosiin, Costa Ricaan ja Länsi-Panamaan. Lajista tunnetaan kolme alalajia. Adolphe Delattre kuvaili lajin holotyypin Guatemalan Cobánista vuonna 1843.

## Lähteet
Korpraalikolibri

**Korpraalikolibri** (*Eupherusa poliocerca*) on Meksikon kotoperäinen kiitäjälintu. Sen esiintymisalue käsittää maan eteläosan Tyynenmeren puoleista Guerreroa ja Oaxacan länsiosia. Daniel Giraud Elliot kuvaili lajin holotyypin Oaxacan Putlasta vuonna 1871.

## Lähteet
Conquer Records

**Conquer Records** on brittiläinen levy-yhtiö.

## Yhtyeet
* Abgott
* Abused Majesty
* Devilish Impressions
* Hell-Born
* Immemorial
* Supreme Lord

## Lähteet
Surukolibri

**Surukolibri** (*Eupherusa nigriventris*) on neotrooppisen alueen kiitäjälintu. Sen esiintymisalue käsittää Karibianmeren puoleisen osan Costa Rican keskiosista läntiseen Panamaan. George Newbold Lawrence kuvaili lajin holotyypin Costa Ricasta vuonna 1867.

## Lähteet
Turkoosilakkikolibri

**Turkoosilakkikolibri** (*Eupherusa cyanophrys*) on Meksikon kotoperäinen kiitäjälintu. Sen esiintymisalue käsittää Oaxacan eteläosan vuoristoseudun. John Stuart Rowley ja Robert Thomas Orr kuvailivat lajin holotyypin Oaxacan Juchatengon läheltä vuonna 1964.

## Lähteet
Henkilökohtainen oppimisympäristö

**Henkilökohtainen oppimisympäristö** on oppimisympäristö, jossa oppilas hallitsee omaa oppimistaan. Henkilökohtaisessa oppimisympäristössä:
* oppilas asettaa itselleen oppimistavoitteet
* oppilas hallitsee oppimisensa sisältöä ja prosessia
* oppilas kommunikoi toisten kanssa oppimisprosessinsa aikana

Henkilökohtainen oppimisympäristö voi muodostua yhdestä tai useammasta alijärjestelmästä: se voi olla sovellusohjelma yhdellä koneella tai www-pohjainen sovellus.

Henkilökohtaiseen oppimisympäristöön voidaan integroida monia "Web2.0"-teknologioita kuten blogeja, wikejä, RSS-syötteitä, Twitter, Facebook. Stephen Downes on kuvannut henkilökohtaista oppimisympäristöä näin "... yksi noodi nettisisällöissä, yhdistettynä muiden opiskelijoiden käyttämiin noodeihin ja sisällöntuotantojärjestelmiin. Tulos ei ole instituution ylläpitämä järjestelmä, vaan henkilökohtainen oppimiskeskus, jossa sisältöjän uudelleenkäytetään ja -järjestetään opiskelijan omien tarpeiden ja mielenkiinnon mukaan. Tulos ei todellakaan ole yksittäinen sovellus, vaan kokoelma yhteensopivia sovelluksia, kyseessä on ympäristö, ei niinkään järjestelmä."

Henkilökohtainen oppimisympäristö on varsin uusi termi. Se tuo viimeisen näkökulman E-oppimiseen, jonka juuret juontavat vanhoihin järjestelmiin kuten Colloquia, ensimmäiseen peer-to-peer www-palveluun ja Ali Jafarin Epsilen-ympäristön ilmiöön ja Dave Toshin sekä Ben Werdmullerin Elgg-järjestelmään ja Pebble Learningin kehittämään PebblePADiin. Nämä vaihtoehtoiset järjestelmät kehitettiin samaan aikaan oppimisjärjestelmän Learning Management System, joka on institutionaalisesti keskitetty oppimisen näkökulmasta toisin kuin PLE.

## Lähteet
Jussi-palkinnot 1969

**Jussi-palkinnot 1969** jaettiin 22. helmikuuta 1969 Yleisradion TV1:n keskusteluohjelmassa *[[Jatkoaika (televisiosarja)|Jatkoaika]]*. Kyseessä oli toinen televisioitu Jussi-palkintojen jakotilaisuus. Jussit jaettiin televisio-ohjelman tyylin mukaisesti keskustelupaneelin yhteydessä aiheena suomalainen elokuva. Illan emäntänä ja isäntänä olivat Lenita Airisto ja Hannu Taanila. Paneelissa istuivat Paula Talaskivi, Peter von Bagh, Timo Bergholm, Erik Blomberg, Jörn Donner ja Edvin Laine.

Tilaisuudessa palkittiin vuoden 1968 ensi-illat. Eniten Jusseja sai *[[Täällä Pohjantähden alla (vuoden 1968 elokuva)|Täällä Pohjantähden alla]]*, joka palkittiin parhaasta ohjauksesta, lavastuksesta ja miesnäytteljästä. Lisäksi Väinö Linna sai erikois-Jussin "kansallisesti merkittävän aihemaailman tuomisesta suomalaiseen elokuvaan". Risto Jarva sai parhaan tilauselokuvan Jussin dokumentista *[[Nainen ja yhteiskunta]]*.

## Voittajat

### Kunniamaininnat
* 16 kotimaista kunniakirjaa 
* 15 kunniakirjaa ulkomaiselle elokuvalle

## Lähteet

## Aiheesta muualla
* Jussi Awards 1969 (IMDb.com) (englanniksi)
Ibex Moon Records

**Ibex Moon Records** on yhdysvaltalainen levy-yhtiö, jonka päämaja sijaitsee Johnstownissa, Pennsylvaniassa.

## Yhtyeet
* Acheron
* Asphyx
* Avulsed
* Dawn of Azazel
* Goreaphobia
* Hell-Born
* Incantation
* Master
* Witchmaster

## Lähteet
John Stuart Rowley

**John Stuart Rowley** (6. huhtikuuta 1907 Oakland, Kalifornia – 7. toukokuuta 1968 Oaxaca, Meksiko) oli yhdysvaltalainen lintutieteilijä.

Rowley opiskeli Berkeleyssä ja Alhambrassa Kaliforniassa. Hän työskenteli Oaklandin museossa ja suoritti tutkimuksia Kalifornian tiedeakatemialle. Vuonna 1930 Rowley avioitui Estelle Peytonin kanssa. Myöhemmin hän tutki Kalifornian niemimaan linnustoa, kunnes muutti Los Angelesiin. 1958 hän asettui San Mateoon ja tutki Meksikon Morelosin ja Oaxacan linnustoa. American Museum of Natural History, Western Foundation of Vertebrate Zoology ja Kalifornian tiedeakatemia tukivat Rowleyn tutkimuksia taloudellisesti.

Rowley kuvaili uuden kolibrilajin, mustaotsakolibrin (*Eupherusa cyanophrys*), yhdessä Robert Thomas Orrin kanssa Oaxacasta vuonna 1964. Rowley kuoli onnettomuudessa Oaxacan Sierra Madre del Surilla 1968.
## Lähteet
Robert Thomas Orr

**Robert Thomas Orr** (17. elokuuta 1908 San Francisco, Kalifornia - 23. kesäkuuta 1994 Larkspur, Kalifornia) oli yhdysvaltalainen eläintieteilijä.

Orr valmistui kandidaatiksi San Franciscon yliopistosta 1929, sekä maisteriksi ja filosofian tohtoriksi Berkeleyn yliopistosta Joseph Grinnellin ohjauksessa. Hänen väitöskirjansa käsitteli Kalifornian kaniinien biologiaa. Orr oli American Ornithologists' Unionin ja Kalifornian tiedeakatemian jäsen, sekä Cooper Ornithological Societyn kunniajäsen ja puheenjohtaja useaan otteeseen.

Orr opetti sekä Stanfordin yliopistossa, Kalifornian yliopistossa Berkeleyssä että San Franciscon yliopistossa. Hän toimi Kalifornian tiedeakatemian lintu- ja nisäkäskokoelmien kuraattorina 1936–1963. Hänen johdollaan akatemian tutkijat keräsivät yhden Yhdysvaltain hienoimmista merieläinkokoelmista. Orr toimi myös tiedeakatemian apulaisjohtajana vuosina 1964–1975.

Orr kirjoitti uransa aikana noin 260 tieteellistä ja kansantajuista artikkelia sekä 13 kirjaa. Orr nimesi joitakin uusia eläinlajeja, linnuista mustaotsakolibrin (*Eupherusa cyanophrys*) yhdessä John Stuart Rowleyn kanssa vuonna 1964.
## Lähteet
*Muistokirjoitus (The Auk 112:1032-1033, 1995)  

### Viitteet
MegaCharts

**MegaCharts** julkaisee viikoittaiset viralliset musiikkilistat Alankomaissa. Näistä tunnetuimmat ovat Mega Top 50 ja Single Top 100 (singlet) ja Mega Album Top 100 (albumit).

Toinen Alankomaiden singlelista, Dutch Top 40, on Stichting Nederlandse Top 40 -nimisen yrityksen kokoama, mutta yritys käyttää listansa kokoamisessa MegaChartsin tietoja.

Mega Top 50 ja Dutch Top 40 -listojen järjestys määräytyy singlejen myynnin lisäksi myös niiden radiosoittoon, Single Top 100 -lista perustuu sen sijaan vain myyntiin.

## Mega-listat
### Singlet
* Mega Top 50
* Single Top 100
* Mega Dance Top 30
* Top 30 dance records
* Mega Airplay Top 50

### Albumit
* Mega Album Top 100
* Mega Verzamelalbum Top 30

## Aiheesta muualla
* Dutchcharts.nl (MegaChartsin listat)
* Dutch Top 40 (Stichting Nederlandse Top 40:n singlelista)
Setebos

**Setebos** on Uranuksen ulompi kuu. Sen löysi John J. Kavelaars ryhmineen 18. heinäkuuta 1999, ja sille annettiin väliaikainen nimitys **S/1999 U 1**. Setebos tunnetaan myös nimellä **Uranus XIX**. Se nimettiin William Shakespearen näytelmän *[[Myrsky (näytelmä)|Myrsky]]* hahmon mukaan. Epäillään, että Setebos kuuluu samaan ryhmään kuin Sycorax ja Prospero.

## Katso myös
*Uranuksen kuut

## Lähteet

## Aiheesta muualla
*Setebos NASAn sivuilla
Fernando Tambroni

**Fernando Tambroni Armaroli** (25. marraskuuta 1901 – 18. helmikuuta 1963) oli italialainen poliitikko, joka toimi Italian pääministerinä neljän kuukauden ajan vuonna 1960. Sitä ennen hän toimi sisäministerinä 1955–1959 ja valtiovarainministerinä 1959–1960. Hän edusti kristillisdemokraattista puoluetta.

Sisäministerinä ollessaan Tambroni päätti kampanjasta, jolla mafian vaikutusta Calabriassa pyrittiin pienentämään järjestelmällisillä ratsioilla kuuluisan poliisipäällikkö Carmelo Marzannin johdolla. 

Tambroni joutui eroamaan pääministerin paikalta, kun äänestäjät hurjistuivat siitä, että hän antoi uusfasistisen Italian sosiaalisen liikkeen järjestää juhlansa Genovassa, joka oli ollut fasistien vastaisen vastarintaliikkeen keskeisiä kaupunkeja.

## Lähteet
Arkki (Transformers)

**Arkki** () on kuvitteellinen avaruusalus *[[Transformers]]*-universumissa. Arkki tunnetaan useissa jatkumoissa Autobottien lippualuksena.

## The Transformers
### Animaatiosarja
Alkuperäisessä sarjassa Arkki oli alus, jolla Autobotit tekivät pakkolaskun Maahan 4 miljoonaa vuotta sitten. Aluksen keskustietokoneena toimi Teletraan 1. Vuonna 1984 Teletraan aktivoitui ja herätti ensin aluksen sisään taistelussa murtautuneet Decepticonit ja myöhemmin aluksen miehistönä toimineet Autobotit.

Alus toimi Autobottien Maan tukikohtana 20 vuotta, kunnes Trypticon tuhosi sen.

## Transformers: Cybertron
Transformers: Cybertronissa alus oli neljän pienemmän aluksen: Atlantiksen, Ogygian, Hyperborean ja Lemurian yhdistelmä.

## Elokuvasarja
Kahden ensimmäisen elokuvan sivutarinoissa Arkki oli alus, jolla Allspark kuljetettiin pois Cybertronilta, jottei Megatron saisi sitä käsiinsä. Mutta elokuvissa *[[Transformers: Kuun pimeä puoli]]* ja *[[Transformers: Viimeinen ritari]]* sen tarina oli erilainen.

### Transformers: Kuun pimeä puoli
Arkki oli Sentinel Primen komennossa ollut cybertronilainen alus, jolla hän kuljetti mukanaan sadoittain pilareita, korkeatasoisia avaruussiltatekniikan laitteita. Mutta se joutui hyökkäyksen kohteeksi ja jäi avaruuteen leijumaan kunnes teki pakkolaskun Maan Kuuhun vuonna 1961. Ja ensimmäisenä sitä tukivat Neil Armstrong ja Buzz Aldrin vuonna 1969. Sentinel oli aluksen miehistöstä ainut, joka selvisi ja vaipui staasiin. NASA havaitsi Arkin hylyn ja aloitti Apollo-avaruusohjelman tarkoituksenaan tutkia se. Avaruusohjelman päätyttyä, Decepticonit varastivat neuvostoliittolaisten oman avaruusohjelman avulla suurimman osan pilareista jättäen jälkeensä vain neljä tavallista pilaria ja yhden hallintapilarin. Sieltä kuljetettiin myös polttoainesäiliö, joka vietiin Tšernobylin ydinvoimalaitokseen. Vuonna 2011 Optimus Prime ja Ratchet löysivät säiliön ja saivat tiedon Arkin päätymisestä Kuuhun. He matkustivat sinne Xantiumilla ja noutivat sieltä sekä pilarit että Sentinel Primen.

### Transformers: Viimeinen ritari
Arkki nähtiin elokuvassa vain lyhyesti, kun Quintessan liikuttamat Cybertronin kappaleet hipaisivat Kuun pintaa ja tuhosivat Arkin jäänteet.

## War for Cybertron
*[[Transformers: War for Cybertron]]in* lopussa Arkki oli alus, jolla Optimus Primen johtama Autobottiryhmä lähti Cybertronilta, kun sen ytimen sammuttua koko planeetta oli muuttumassa asuinkelvottomaksi.

## Lähteet

## Aiheesta muualla
*[Lisätietoa Arkista TFWIKI.Netissä, Transformers-aiheisesta wikiassa](http://tfwiki.net/wiki/Ark_(disambiguation))
Liuskakurjenpolvi

**Liuskakurjenpolvi** (*Geranium dissectum*) on vaatimattomankokoinen, lähinnä Euroopassa ja Pohjois-Afrikassa tavattava kurjenpolvilaji. Suomessa laji on luokiteltu erittäin uhanalaiseksi.

## Ulkonäkö ja koko

Yksi- tai joskus harvoin kaksivuotinen liuskakurjenpolvi kasvaa 10–30 cm korkeaksi. Varren ja lehtiruotien hapsikarvat ovat alaviistoja. Varsilehdet ovat viisiliuskaisia ja syvään kapealiuskaisia. Aluslehtien liuskat ovat leveämpiä. Lyhytperäiset kukat ovat ylimpien varsilehtien tasalla. Kukat ovat punertavan sinipunaisia, 5–8 mm leveitä. Terälehdet ovat matalalanttoisia ja otakärkisten verholehtien pituisia. Liuskakurjenpolvi kukkii kesä-elokuussa. Hedelmykset ovat noin yhden sentin pituisia ja sirottavasti hapsi- ja nystykarvaisia. Siemenkuori on verkkomaisesti syväkuoppainen.

Liuskakurjenpolvi muistuttaa hieman kivikkokurjenpolvea (*G. colombinum*).

## Levinneisyys
Liuskakurjenpolvea tavataan Euroopassa Atlantin rannikolta Länsi-Ukrainaan ja Länsi-Venäjälle saakka. Pohjoisessa levinneisyysalue ulottuu Fennoskandian keskiosiin ja Baltiaan. Lajia kasvaa yleisenä myös Pohjois-Afrikassa Marokosta Tunisiaan sekä Kaukasuksen alueella. Satunnaisena sitä tavataan myös muualla Pohjois-Afrikassa, Turkissa ja monin paikoin Lähi-idässä. Ihmisen mukana laji on levinnyt Pohjois-Amerikan itä- ja länsiosiin. Pohjoismaissa liuskakurjenpolvi on varhainen kulttuuritulokas. Suomessa sen vanhat esiintymät keskittyvät Ahvenanmaalle ja Varsinais-Suomen saaristoon. Muualta Suomesta lajia on tavattu satunnaisena tulokkaana useista satamakaupungeista ja sisämaan suurista kaupungeista.

## Elinympäristö
Suomessa liuskakurjenpolvi kasvaa kallioilla ja tienvarsilla sekä satunnaisena nurmikoilla ja satamakentillä. Ruotsissa laji on myös tavallinen peltojen rikkakasvi. Liuskakurjenpolvi on kalkinsuosija. Laji on Suomessa viime vuosikymmeninä harvinaistunut. Taantumisen suurimpana syynä on perinteisen laidunnuksen vähenemisestä johtuva kasvupaikkojen umpeenkasvu.

## Lähteet
* Laine, Unto: *Liuskakurjenpolvi*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 164.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen lajien uhanalaisuus – Punainen kirja 2010*. Toim. Rassi, Pertti & Hyvärinen, Esko & Juslén, Aino & Mannerkoski, Ilpo. Ympäristöministeriö & Suomen ympäristökeskus, Helsinki 2010.

### Viitteet

## Aiheesta muualla
* Kasviatlas 2020: Liuskakurjenpolven levinneisyys Suomessa.
* ITIS: ''Geranium dissectum'' 
* United States Department of Agriculture (USDA): ''Geranium dissectum''
EchoStar

**EchoStar Corporation** on yhdysvaltalainen vuonna 1980 perustettu satelliittitietoliikennettä harjoittava yhtiö. Sen perustaja on Charles Ergen, joka on edelleen vallassa yhtiössä. Sen ensimmäinen satelliitti laukaistiin vuoden 1995 lopussa. Yhtiö toimii yhteistyössä Rupert Murdochin omistaman News Corporationin ja MCI Worldcomin kanssa.

Vuoden 2011 alussa EchoStar ilmoitti ostavansa Hughes Communications yhtiön kahdella miljardilla dollarilla.

## Lähteet

## Aiheesta muualla
* EchoStar homepage
* EchoStar Europe
Anssi Tieranta

**Anssi Tieranta** (s. 7. elokuuta 1985 Lempäälä) on suomalainen jääkiekkopuolustaja, joka pelaa Mestis-joukkue Lempäälän Kisassa. Hän toimii joukkueen kapteenina. Isokokoisen peruspuolustajan vahvuus on joukkuepelaaminen ja taisteleminen. Tieranta on pelannut aiemmin 66 SM-liigaottelua Porin Ässissä tehden kolme syöttöpistettä ja keräten 50 jäähyminuuttia.

## Ura
Tieranta on Tampereen Ilveksen kasvatti. Hän voitti joukkueessa C-nuorten Suomenmestaruuden vuonna 2001. Kaudella 2004–2005 Tieranta oli tehoilla 4+17=21 Ilveksen keväällä 2005 A-nuorten Suomenmestaruuden voittaneen joukkueen tehokkain puolustaja. Hän oli koko A-nuorten SM-liigan kolmanneksi tehokkain puolustaja Bluesin Juhani Kaisjoen ja HPK:n Juuso Hietasen jälkeen.

Kaudeksi 2005–2006 Tieranta lähti joukkuetoverinsa Juha Keinäsen kanssa Bemidji State Universityn joukkueeseen, NCAA:han. He voittivat keväällä 2006 CHA:n mestaruuden. Yhden siellä vietetyn kauden jälkeen Tieranta palasi toukokuussa 2006 Suomeen ja hän siirtyi kaksivuotisella sopimuksella pelaamaan SM-liigaa Porin Ässiin, jonne Tierannan kaappasi Ilveksen A-nuorista tuttu uusi päävalmentaja Juha Pajuoja. Tieranta teki tulokaskaudellaan 2006–2007 46 runkosarjaottelussa kolme syöttöpistettä. Kaudella 2007–2008 hän pelasi vain 20 ottelua ilman tehopisteitä, sillä nivusvamma piti Tierannan ison osan kaudesta sivussa. Hän pelasi kauden aikana myös yhteensä viiden ottelun verran lainalla Lempäälän Kisassa. Maaliskuussa 2008 Tieranta teki kaksivuotisen jatkosopimuksen Ässien kanssa.

Kaudella 2008–2009 erilaisista vammoista kärsinyt Tieranta ei pelannut otteluakaan. Ässät purkivat hänen kauden 2009–2010 kattavan sopimusvuotensa helmikuussa 2009. Kaudeksi 2009–2010 Tieranta palasi kotikuntaansa Lempäälään ja siirtyi pelaamaan Mestistä Lempäälän Kisan riveihin. Joukkue sijoittui keväällä 2010 neljänneksi hävitessään pronssiottelussa KooKoolle lukemin 4–2. Tieranta teki toukokuussa 2010 vuoden mittaisen jatkosopimuksen LeKin kanssa. Hänestä tuli kaudella 2010–2011 joukkueen kapteeni.

## Maajoukkue
Tieranta edusti Suomea alle 20-vuotiaiden MM-kilpailuissa vuonna 2005.

## Muuta
Tierannan pikkuveli Teppo pelaa hyökkääjänä II-divisioonajoukkue HC Nokiassa. Teppo pelasi veljensä joukkuetoverina LeKissä kaudella 2007–2008.

## Tilastot

## Lähteet
*
*
*
*

### Viitteet
Mariano Rumor

**Mariano Rumor** (16. kesäkuuta 1915 – 22. tammikuuta 1990) oli italialainen poliitikko, joka toimi viisi eri kertaa Italian pääministerinä vuosien 1968–1974 aikana. Hän oli myös sisäministeri, ulkoministeri ja maatalousministeri useissa eri hallituksissa 1960- ja 1970-luvuilla. 

Rumor oli pääministerinä aikana jolloin Italiassa oli talousvakeuksia ja jatkuvia kahnauksia ammattiliittojen ja työnantajajärjestöjen välillä. Poliittiset ääriliikkeet olivat nousussa.

Rumor edusti Italian kristillisdemokraattista puoluetta ja oli Italian edustajainhuoneen jäsen 1948–1976 ja senaatin jäsen vuodesta 1979 kuolemaansa saakka. 

Rumor oli myös Euroopan parlamentin jäsen sen ensimmäisellä toimikaudella 1979–1984. 

Hän oli ammatiltaan opettaja.

## Lähteet

## Aiheesta muualla
Swiss Music Charts

**Swiss Music Charts** () muodostaa viralliset musiikkilistat Sveitsissä. Listat koostuvat parhaiten myyneistä albumeista ja singleistä ja ne julkaistaan viikoittain, aina keskiviikkoisin.

## Listat
* Singles Top 75 
* Albums Top 100 
* Compilations Top 25
* Airplay Top 30

## Aiheesta muualla
* Die Offizielle Schweizer Hitparade
127 tuntia

**127 tuntia** (*127 Hours*) on Danny Boylen käsikirjoittama ja ohjaama seikkailuelokuva vuodelta 2010. Elokuvan pääosaa näyttelee James Franco. Boylen lisäksi elokuvaa oli kirjoittamassa Simon Beaufoy. Elokuvan tuottajina olivat Christian Colson ja John Smithson.

Elokuva perustuu vuorikiipeilijä Aron Ralstonin omaelämäkertaan *[[Kiven ja kovan paikan välissä]]*. Vuonna 2003 Ralstonin käsi jäi jumiin siirtolohkareen ja kallionseinämän väliin Robbers Roostissa, Utahissa. Hän oli loukussa yli viisi vuorokautta, mutta selviytyi lopulta amputoimalla kätensä tylsällä veitsellä.

Elokuvan musiikin on säveltänyt A. R. Rahman, joka sävelsi musiikin myös Boylen edelliseen elokuvaan *[[Slummien miljonääri]]*. Elokuva sai hyvän vastaanoton kriitikoilta ja sai kuusi Oscar-ehdokkuutta muun muassa parhaan elokuvan ja parhaan miespääosan kategorioissa.

## Näyttelijät

## Lähteet

## Aiheesta muualla
Skolkovo Moscow School of Management

**Moscow School of Management Skolkovo** ()  on liikkeenjohdon korkeakoulu Venäjällä. Se sijaitsee Skolkovossa, Moskovan alueella, välittömästi Moskovan länsipuolella. Korkeakoulu perustettiin vuonna 2006 suurten venäläisten ja kansainvälisten yritysjohtajien voimin.
Tšerykau

**Tšerykau** () eli **Tšerikov** () on pikkukaupunki ja hallintopiiri Valko-Venäjän Mahiljoun alueella vajaa 80 kilometriä Mahiljousta itäkaakkoon. Syksyn 2009 väestönlaskennan mukaan Tšerykaun kaupungissa asui 8&nbsp;177 ja koko piirissä 14&nbsp;875 ihmistä.

Tšerykaun piirin etelä- ja itäosissa on kärsitty merkittävästi Tšernobylin ydinvoimalakatastrofin seurauksena levinneen radioaktiivisen saasteen pitkäaikaisista vaikutuksista.

## Lähteet

## Aiheesta muualla
* Lyhyt kuvaus kaupungista  (BYcity.org) 
* Kaupungin keskustan kartta  (BYcity.org)
* Чериковский район - Tietoa piiristä taajamineen  (dorogiby.info)
* Энциклопедический словарь Ф.А. Брокгауза и И.А. Ефрона: Venäläisen tietosanakirjan artikkeli kaupungista ja sen historiasta 
* WikiMapia karttalinkki kaupungista ympäristöineen, kohteiden selitykset pääosin  tai 
* Neuvostoliiton aikaista topografiakarttaa 1:100 000 ja 1:200 000 alueesta 
* Piirin perustietoja ja kartta  (emaps-online.com)
* Tietoa piirin palveluista ja kuvia rakennuksista   (region.mogilev.by)
* Hallintopiiristä   (region.mogilev.by)
Leo Turunen

**Leo Oskar Turunen** (28. kesäkuuta 1919 Viipuri – 28. huhtikuuta 1989) oli suomalainen jalkapalloilija, jääkiekkoilija ja jääpalloilija.

Hyökkääjänä ja puolustajana jalkapalloa pelannut Turunen edusti urallaan Susia 1940–1941 ja 1945–1948, Helsingin Jalkapalloklubia 1943–1944 ja Tampereen Ilves-Kissoja 1949–1951. Hän voitti Suomen mestaruuden Ilves-Kissoissa 1950. Kaikkiaan Turunen pelasi yhdeksän kauden aikana 115 mestaruussarjan ottelua, joissa hän teki 37 maalia. Hän oli mestaruussarjan paras maalintekijä kaudella 1943–1944. Turunen pelasi Suomen maajoukkueessa vuosina 1940–1950 yhteensä 11 maaottelua.

Urheilutoimittajain liitto valitsi Turusen ensimmäiseksi vuoden jalkapalloilijaksi 1947.

Jääpalloa Turunen pelasi muun muassa Susissa ja Ilves-Kissoissa. Jääpallomaajoukkuetta hän edusti kuudessa A-maaottelussa.

Turunen pelasi myös jääkiekkoa yhden kauden ajan SM-sarjassa KIF:n joukkueessa 1942–1943.

## Lähteet
Ville-Joonas Peltola

**Ville-Joonas Peltola** (s. 16. helmikuuta 1985 Kangasala) on suomalainen entinen jääkiekkopuolustaja, joka edusti Suomi-sarja -joukkue KOO-VEE:ta. Isokokoisen Peltolan vahvuudet olivat monipuolisessa pelaamisessa ja hän osasi tarvittaessa myös tapella. Nykyisin Peltola toimii kakkosvalmentajana entisessä joukkueessaan Kooveessa.

## Ura
Peltola on Tapparan kasvatti. Hän voitti joukkueessa A-nuorten Suomenmestaruuden vuonna 2004. Kaudeksi 2005–2006 Peltola siirtyi kaksi sarjatasoa alemmas Lempäälän Kisan A-nuoriin. Hän teki myös debyyttinsä miesten peleissä pelatessaan yhden ottelun Suomi-sarjassa. Kaudet 2006–2007 ja 2007–2008 Peltola pelasi II-divisioonaa kotikaupunkinsa joukkueessa HC Eaglesissa. Hän oli molempina kausina joukkueen tehokkain puolustaja.

Vuodet 2008–2010 Peltola pelasi Suomi-sarjaa KOO-VEEn joukkueessa. Helmikuussa 2010, Mestiksen siirtorajan kynnyksellä hän palasi loppukevääksi Lempäälän Kisaan. Peltola jakoi 33 minuutillaan kevään 2010 pudotuspelien jäähypörssin voiton joukkuetoverinsa Tommi Välimaan kanssa. Hän teki huhtikuussa 2010 vuoden mittaisen jatkosopimuksen LeKin kanssa.

Kaudella 2010–2011, tammikuussa 2011 Peltola sai kutsun Tampereen Ilveksen SM-liigajoukkueeseen. Joukkue kärsi puolustajapulasta, sillä Arto Tukio oli pelikiellossa, Antti Bruun loukkaantunut ja Jyrki Jokipakka alle 20-vuotiaiden MM-kilpailuissa. Peltola pelasi yhden ottelun 4. tammikuuta 2011 HIFK:ta vastaan, jossa hän sai jääaikaa 17.12 minuuttia. Peltola keräsi yhden syöttöpisteen ollessaan toinen syöttäjä Matias Myttysen tekemään jatkoaikamaaliin. Hän sai myös yhden kahden minuutin jäähyn. Pääosin Peltolan kausi kului kuitenkin LeKissä, jossa hän teki 44 runkosarjaottelussa tehot 1+4=5.

## Tilastot

## Lähteet
*
*
*
*
### Viitteet
Western Digital

**Western Digital** (*WD*) on tiedontallennusvälineitä, kuten kiintolevyjä, valmistava yhdysvaltalainen yritys. Yritys on aiemmin valmistanut myös muun muassa muistipiirejä ja reitittimiä.

## Historia
Yrityksen perusti Alvin Phillips vuonna 1970 ja toimi suurena toimittajan laskimien käyttämille mikropiireille. Vuonna 1988 Western Digital osti Tandonin levyasemien valmistuksen ja keskittyi näihin.

Vuonna 2012 uutisoitiin Western Digitalin ostavan Hitachin kiintolevyvalmistuksen. Kilpailulainsäädännön vuoksi Western Digital siirsi omistuksia Toshiballe, koska muutoin kiintolevyjen valmistus olisi ollut vain Western Digitalin ja Seagaten hallussa.

Western Digital osti SanDiskin 19 miljardilla dollarilla toukokuussa 2016. Western Digital ilmoitti vuonna 2023 eriyttävänsä SSD ja flash -tuotannon omaksi yhtiökseen. SanDisk eriytyi uudelleen omaksi yhtiökseen 24. helmikuuta 2025.

Western Digital ja Kioxia yrittivät yhdistymistä, mutta neuvottelut keskeytyivät vuonna 2021. Yhdistymistä harkittiin uudelleen 2023, mutta suunnitelma kariutui lokakuussa.

Western Digitaliin kohdistui tietomurto 23. maaliskuuta 2023. Hakkerit väittivät varastaneensa 10 teratavua dataa.

## Oikeuskiistat
Yhtiö oli mukana oikeustapauksessa, jossa kiintolevyjen kapasiteetti oli merkitty tuhannen kertoimilla (103, 1000), kun taas ohjelmistot, kuten käyttöjärjestelmät, käyttävät kahden potensseja (210, 1024). Western Digital päätyi sopimaan jutun ja maksamaan 30 dollarin korvauksen asiakkaille.

## Tuotteet
Western Digital valmistaa kovalevyjä muun muassa henkilökohtaisiin tietokoneisiin, pelikonsoleihin, turvajärjestelmiin ja NAS-palvelimiin. Aiemmin Western Digital on myynyt myös reitittimiä ja SSD-levyjä.

## Lähteet

## Aiheesta muualla

* Western Digital Corp. History
Giuseppe Pella

**Giuseppe Pella** (18. huhtikuuta 1902 – 31. toukokuuta 1981) oli italialainen poliitikko. Hän toimi Italian pääministerinä vuosina 1953–1954. Pellan hallitus jätti eronpyyntönsä 5. tammikuuta 1954. Hän oli Italian edustajainhuoneen jäsen 1948–1968 ja senaatin jäsen 1968–1976. Hän toimi myös valtiovarainministerinä, ulkoministerinä ja budjettiministerinä useissa eri hallituksissa. Hän edusti kristillisdemokraattista puoluetta (Democrazia Cristiana).

Pella oli Euroopan hiili- ja teräsyhteisön yleiskokouksen puheenjohtaja 1954–1956. Tehtävä vastaa nykyistä Euroopan parlamentin puhemiestä.

Pella oli koulutukseltaan kauppa- ja taloustieteen maisteri. Hänen muistokseen on Roomassa nimetty aukio.

## Lähteet
Adone Zoli

**Adone Zoli** (16. joulukuuta 1887 – 20. helmikuuta 1960) oli italialainen poliitikko.
Hän toimi Italian pääministerinä vuosina 1957–1958 neljäntoista kuukauden ajan. Hän toimi myös oikeusministerinä, valtiovarainministerinä ja budjettiministerinä eri hallituksissa. 

Zoli edusti kristillisdemokraattista puoluetta, ja toimi kansanedustajana 1948-1953. Hän oli koulutukseltaan lakitieteen maisteri ja ammatiltaan asianajaja.

## Lähteet
Uuge Päts

**Uuge Päts** on suomalainen yhtye, joka teki vuonna 1981 yhden albumin Johanna-levymerkille.

## Kokoonpano
* Kurt Tulikallio, kitara, laulu, koskettimet
* Timo Bergström, kitara 
* Seppo Kling, basso
* Harry Finér, huuliharppu
* Jukka Kojola, rummut

## Diskografia
* *Classified Brains* (1981)

## Lähteet

## Aiheesta muualla
*
Uranus (yhtye)

**Uranus** oli suomalainen soul/proge-yhtye, joka oli toiminnassa 1970-luvulla. Se julkaisi vain yhden albumin, ''Aamun hauta'' vuonna 1975.

## Jäsenet
* Eero Raivio – kitara, laulu
* Eero Lyttinen – trumpetti 
* Pertti Hurmalainen – basso
* Hannu Lehtonen – pasuuna
* Jari Unha – rummut
* Edward Stycz – laulu, sähköpiano
* Lucjan Czaplicki – huuliharppu, saksofoni

## Diskografia
* 

## Lähteet

## Aiheesta muualla
*
Unisono (yhtye)

**Unisono** on suomalainen fuusiojazzyhtye, joka teki yhden instrumentaalialbumin vuonna 1975.

## Kokoonpano
* Paroni Paakkunainen, saksofoni, huilu
* Mike Koskinen – trumpetti
* Make Lievonen, sitten Pekka Pohjola – basso
* Hasse Walli, sitten Nono Söderberg – kitara
* Olli Ahvenlahti – piano
* Reiska Laine – rummut

## Diskografia
* *[[Unisono (albumi)|Unisono]]* (1975)

## Lähteet

## Aiheesta muualla
*
Jukka Törmä & Omuna

**Jukka Törmä & Omuna** oli suomalainen yhtye, joka teki kaksi pitkäsoittoa Kerberos-levymerkille.

## Kokoonpano
* Jukka Törmä, (laulu)
* Petri Peltonen, (saksofoni, huilu)
* Sami Ruusukallio, (basso)
* Jarmo Rautanen, (kitara)
* Jukka Järvinen, (koskettimet)
* Vesa Sytelä, (rummut)

## Diskografia
* Jukka Törmä / Omuna (1981)
* Työttömän arkipäivä (1982)

## Lähteet

## Aiheesta muualla
*
Wasama Quartet

**Wasama Quartet** oli suomalainen yhtye, joka perustettiin vuonna 1976 ja joka teki kaksi albumia RCA-levymerkille.

## Kokoonpano
* Mikko-Ville Luolajan-Mikkola, viulu
* Ilkka Niemeläinen, kitara 
* Olli-Pekka Wasama, basso
* Jukka Wasama, rummut

## Diskografia
* *Wasama Quartet* (1980)
* *Dirty date* (1983)

## Lähteet

## Aiheesta muualla
*
Slauharad

**Slauharad** () eli **Slavgorod** () on pikkukaupunki ja hallintopiiri Valko-Venäjän Mahiljoun alueella linnuntietä vajaa 70 kilometriä Mahiljousta kaakkoon. Syksyn 2009 väestönlaskennan mukaan Slauharadin kaupungissa asui 7&nbsp;992 ja koko piirissä 14&nbsp;888 ihmistä.

Slauharadin piiri saastui huomattavasti Tšernobylin ydinvoimalaonnettomuuden seurauksena. Radioaktiivisen saasteen pitkäaikaisiset vaikutukset näkyvät yhä maankäytön rajoituksina.

## Lähteet

## Aiheesta muualla

* Lyhyt kuvaus kaupungista  (BYcity.org) 
* Kaupungin keskustan kartta  (BYcity.org)
* Славгородский район - Tietoa piiristä taajamineen  (dorogiby.info)
* WikiMapia karttalinkki kaupungista ympäristöineen, kohteiden selitykset pääosin  tai 
* Neuvostoliiton aikaista topografiakarttaa 1:100 000 ja 1:200 000 alueesta 
* Piirin perustietoja ja kartta   (emaps-online.com)
* Tietoa piirin palveluista ja kuvia rakennuksista   (region.mogilev.by)
* Hallintopiiristä   (region.mogilev.by)
Art Tripp

**Arthur Dyer Tripp III** (taiteilijanimiltään Ed Marimba, Ted Cactus, Artie "With the green mustache" Tripp) (s. 10. syyskuuta 1944 Athens, Ohio) on yhdysvaltalainen kiropraktikko ja entinen muusikko, joka tunnetaan parhaiten työstään Frank Zappan ja The Mothers of Inventionin sekä Captain Beefheartin The Magic Bandin perkussionistina.

## Diskografia
* Mothers of Invention: Cruising With Ruben & The Jets (1968, LP, Verve)
* Mothers of Invention: Uncle Meat (1969, 2LP, Bizarre)
* Wild Man Fischer: An Evening With Wild Man Fischer (1969, LP, Bizarre/Reprise)
* Mothers of Invention: Burnt Weeny Sandwich (1970, LP, Bizarre)
* Mothers of Invention: Weasels Ripped My Flesh (1970, LP, Bizarre)
* Captain Beefheart and The Magic Band: Lick My Decals Off, Baby (1970, LP, Straight)
* Jean-Luc Ponty: King Kong (1970, LP, World Pacific Jazz ST20172)
* Smothers Brothers: The Smothers Brothers Summer Show (1970, TV, ABC)
* Captain Beefheart and The Magic Band: The Spotlight Kid (1972, LP, Reprise)
* Captain Beefheart and The Magic Band: Clear Spot (1972, LP, Reprise)
* Captain Beefheart and The Magic Band: Unconditionally Guaranteed (1974, LP, Mercury)
* Mallard: Mallard (1975, LP, Virgin Records V2045)
* Captain Beefheart and The Magic Band: Shiny Beast (Bat Chain Puller) (1978, LP, Warner)
* Al Stewart: Time Passages (1978, LP, Arista)
* Frank Zappa: You Can't Do That on Stage Anymore, Vol. 1 (1988, 2CD, Rykodisc)
* Frank Zappa: You Can't Do That on Stage Anymore, Vol. 4 (1991, 2CD, Rykodisc)
* Mothers of Invention: The Ark (1991, CD, Rhino Foo-eee Records, R2 70538)
* Frank Zappa: You Can't Do That on Stage Anymore, Vol. 5 (1992, 2CD, Rykodisc)
* Jefferson Airplane: Loves You (1992, 3CD, RCA)
* Zappa/Mothers: Ahead Of Their Time (1993, CD, Rykodisc)
* Tim Buckley: Live at the Troubadour 1969 (1994, CD, French, Edsel Records)
* Frank Zappa: The Lost Episodes (1996, CD, Rykodisc)
* Frank Zappa: Mystery Discs (1998, CD, Rykodisc)
* Captain Beefheart and His Magic Band: Grow Fins (1999, 5CD, Revenant Records)
* Jefferson Airplane: Crown of Creation (2003, EU, CD, RCA)

## Filmografia
* 200 Motels, 1971
* Uncle Meat, 1987
* The True Story of Frank Zappa's 200 Motels, 1989

## Haastattelut
* Frank Zappa and the Mothers of Invention In The 1960s, DVD Video SIDVD545, 2008
* Radiohaastattelu, 6. helmikuuta 2010, http://woub.org/radio/index.php?section=4&page=19
Kalle Peronkoski

**Kalle (Karl) Peronkoski**, myös: *K. Peronkoski*, ennen vuotta 1947 ja vuoden 1967 jälkeen *Perón*, oikealta nimeltään *Karl-Fredrik Valter Perón* (16. toukokuuta 1908 Hanko – 6. helmikuuta 1974 Helsinki) oli suomalainen elokuvaaja ja elokuvaohjaaja.

Peronkoski aloitti elokuva-alalla 1930-luvun alussa kamera-assistenttina. Hänen ensimmäinen ohjauksensa oli lyhytelokuva *Pellon perkaajia ja karjan kaitsijoita* (1937). Ensimmäisessä *[[Lapatossu]]ssakin* (1937) hän toimi kamera-assistenttina, mutta kolmannessa, *[[Tavaratalo Lapatossu & Vinski]]ssä* (1940), pääkuvaajana. Sotien aikana hän toimi TK-kuvaajana.

Peronkoski sai Jussi-palkinnon elokuvien *[[Naiskohtaloita]]* (palkittu 1948), *[[Silja – nuorena nukkunut]]* (palkittu 1956) ja *[[Mies tältä tähdeltä]]* (palkittu 1959) kuvauksesta. Kunniamaininnan hän sai 1946 elokuvasta *[[Menneisyyden varjo]]*.

Peronkoski on haudattu Hietaniemen hautausmaalle Helsinkiin.

## Lähteet

## Aiheesta muualla
*Jussit jaettiin viidettä kertaa (dokumentti vuodelta 1948) Elävä arkisto, Yle
Kotitapaturma

**Kotitapaturma** on kotona, kodin piha-alueella, loma-asunnossa, kesämökillä tai muussa asunnossa sattuva tapaturma. Fyysisen vamman aiheuttaneita kotitapaturmia sattui 15 vuotta täyttäneille suomalaisille vuoden 2009 aikana noin 321&nbsp;000, mikä oli 29&nbsp;% kaikista tapaturmista. Kotitapaturman uhriksi joutui 15 vuotta täyttäneistä suomalaisista noin 270&nbsp;000 eli noin 6,4&nbsp;%. 

Koti- ja vapaa-ajan tapaturmien arveltiin sosiaali- ja terveysministeriössä vuonna 2002 tehdyn selvityksen mukaan aiheuttavan Suomessa vuositasolla noin neljän miljardin euron kustannukset.

Eniten kotitapaturmia sattuu huolto-, korjaus- ja rakennustöissä. Huolto-, korjaus- ja rakennustöissä kotitapaturmat sattuvat pääosin miehille. Naisille kotitapaturmia sattuu eniten ruoanlaiton tai muun kotona liikkumisen yhteydessä ulko- tai sisätiloissa. Yleisimpiä kotitapaturmien sattumistapoja ovat kaatumiset ja liukastumiset, satuttamiset teräviin esineisiin ja kuumassa lämpötilassa polttaminen.

Kotiympäristössä ihminen itse voi ratkaisevasti vaikuttaa omaan ja läheistensä turvallisuuteen. Kotona painottuu oman toiminnan merkitys turvallisuuden luomiseksi tai vaarantamiseksi.

## Kotitapaturmien ehkäisy
Kotitapaturmien ehkäisykampanja on pyrkinyt edistämään suomalaisen vapaa-ajan turvallisuutta jo 1990-luvulta lähtien. Siitä tuli Suomen Punaisen Ristin koordinoima Koti- ja vapaa-ajan tapaturmien ehkäisyhankke vuonna 2015. Kampanja on tuottanut materiaaleja sekä suurelle yleisölle että sellaisille ihmisille, jotka ammatikseen voivat edistää ihmisten turvallisuutta.

Kotitapaturmien ehkäisykampanja tarjoaa tapaturma-aiheisiin liittyviä esitteitä, tarkistuslistoja, tiedotteita ajankohtaisista asioista ja muuta materiaalia. Kotitapaturmien ehkäisykampanja on talvisin mukana järjestämässä *Pysy pystyssä* -kampanjaa.

## Lähteet

## Aiheesta muualla
*
*
KNM Nordkyn (F309)

**KNM Nordkyn** (viirinumero F309) oli Britannian Kuninkaallisen laivaston Norjan  laivastolle toisessa maailmansodassa lainaama Flower-luokan korvetti *HMS Buttercup*.

## HMS Buttercup
*Buttercupin* palvelukseen otto viivästyi, koska se varustettiin miinanraivauskalustolla. Alus sijoitettiin 23. huhtikuuta 1942 valmistuessa Vapaan Belgian laivaston muodostamaan osastoon.

### Aluksen päälliköt
*James Crosbie Dawson  15. tammikuuta 1942 - 23. maaliskuuta 1943
*Rernegius Julianus Jonckheere 23. maaliskuuta 1943 - 26. maaliskuuta 1944
*John Hunter 26. maaliskuuta 1944 - 
*Willy Alexander Marie Joseph Libert

## Norjan laivastossa
*Buttercup* lainattiin 20. joulukuuta 1944 Norjan laivastolle korvaamaan tuhoutunut Castle-luokan korvetti *[[KNM Tunsberg Castle]]*. Alus palveli 15. helmikuuta 1945 alkaen Liverpoolin saattajaosastossa aina 8. toukokuuta saakka. Alus lähti 13. toukokuuta 1945 Osloon ja Norjan hallitus lunasti aluksen 1946. Se nimettiin 10. elokuuta *KNM Nordkynniksi*. Alus luokiteltiin 1950 fregatiksi, jolloin sen viirinumeroksi tuli F309.

Alus myytiin marraskuussa 1957 Thor Dahl Whaling Companylle, joka muutti sen valaanpyyntialukseksi nimettynä *Thorikseksi*. Se myytiin romutettavaksi kesäkuussa 1969.

### Aluksen päälliköt
*Leif Rosenvold Lund 20. joulukuuta 1944 - 1. maaliskuuta 1945
*Per Scott-Hansen 1. maaliskuuta  - 30. toukokuuta 1945

## Lähteet

*
*

### Viitteet
Top Ranking Eric and the Astronauts in Babylon

**Top Ranking Eric and the Astronauts in Babylon** oli suomalainen reggae-yhtye, joka teki yhden albumin Johanna-levymerkille.

## Kokoonpano
* Risto Majaniemi – kitara
* Päivi Tuominen – laulu
* Markku Koivisto – perkussio
* Harri Tuominen – basso
* Timo Tuomi – kitara
* Markku Koskinen – pasuuna
* Erik Ahonen – rummut

## Diskografia
* 

## Lähteet

## Aiheesta muualla
*
Nauhahait

**Nauhahait** (Proscylliidae) on lämpimissä vesissä elävä luomihaikaloihin kuuluva heimo.

## Lajit
Nykyisin eläviin nauhahaihin kuuluu viisi lajia kolmessa suvussa. Lajit ja suvut ovat:
*Harlekiininauhahai (Ctenacis fehlmanni)
*Kuubannauhahai (*Eridacnis barbouri*)
**Eridacnis radcliffei*
**Eridacnis sinuans*
*Nauhahai (*Proscyllium habereri*)

Hampaiden perusteella nauhahaihin kuuluvien lajien fossiileja on löydetty muun muassa Britanniasta. Tällaisia jurakaudelle ajoitettuja sukuja ovat esimerkiksi *Praeoproscyllium* ja *Eypea*. Mioseeni- ja plioseenikaudelle ajoitettuja *Proscyllium*-suvun fossiileja on löydetty Yhdysvaltain itäosista.

## Levinneisyys
Nauhahait elävät läntisellä Pohjois-Atlantilla Floridan ja Kuuban välisellä alueella. Lisäksi lajeja elää myös Afrikassa ja indoläntisellä Tyynellämerellä. Kalat elävät lämpimissä ja trooppisissa merissä usein lähellä pohjaa. Nauhahait elävät yleensä 50&ndash;700&nbsp;metrin syvyydellä merenpinnasta.

## Anatomia
Nauhahailajeja voidaan pitää kissahaiden ja koirahaiden välimuotona. Ne ovat pieniä haita ja suurin laji hoikkanauhahai saavuttaa noin metrin pituuden. Ruumiinrakenteeltaan kalat ovat hoikkia ja silmät ovat soikeat. Lajeilla on kaksi selkäevää, jotka ovat suhteellisen matalat. Eräillä suvuilla pyrstöevä on nauhamainen ja kaikilla lajeilla pyrstöevässä on lovi. Nauhahaiden hampaat ovat pienet ja niiden ravinto koostuu pienistä kaloista ja selkärangattomista eläimistä.

## Lähteet
Liikuntatapaturma

**Liikuntatapaturma** on ohjattua tai vapaamuotoista liikuntaa harrastettaessa sattunut tapaturma. Liikuntatapaturmien seuraukset ovat tuoreeltaan harvoin vakavia, mutta saattavat altistaa myöhemmin erityisesti alaraajojen nivelrikkomuutoksille. Myös vanhojen vammojen uusiutumiset ovat yleisiä, ja neljännes kaikista vammoista onkin uusiutuneita. 

Suomalaisille aiheutuu vuosittain lähes 350 000 fyysistä vammaa liikuntatapaturmissa. Liikuntatapaturmat ovat yleisin tapaturmatyyppi länsimaisissa yhteiskunnissa: Suomessa noin kolmannes lievistä tapaturmista sattuu nimenomaan liikunnan parissa. Joka vuosi keskimäärin 6,9 % 15 vuotta täyttäneistä suomalaisista joutuu liikuntatapaturmaan. 

Eri liikuntamuotojen välillä on selviä eroja tapaturmariskissä. Yleisimmin liikuntavammat syntyvät voimistelu- tai palloiluhalleissa, ja tapaturmariski kasvaa, kun kontaktit toisiin liikkujoihin lisääntyvät. Hyöty- ja harrasteliikunta on yleensä melko turvallista: asiointi- ja työmatkaliikunnassa riski on 0,3 ja harrasteliikunnassa 0,7 vammaa tuhatta harrastetuntia kohden. Tapaturmariski on huomattavan paljon suurempi kunto- ja kilpaurheilussa, noin 3,1 vammaa tuhatta harrastetuntia kohden. 

Lajeista erityisen riskialttiita ovat esimerkiksi squash, suunnistus, salibandy sekä tietyt kamppailulajit. Määrällisesti eniten urheiluvammoja aiheuttavat jalkapallo, lenkkeily, kuntokävely ja salibandy, joita harrastetaan laajalti Suomessa. 

Väestöryhmien välillä on eroja siinä, kuinka paljon ja millaisia liikuntatapaturmia sattuu. Nuoret miehet ovat selvästi useimmin alttiina liikuntatapaturmille. Riskit ovat suurimmat 15−34-vuotiailla, joilla liikunta on intensiivisimmillään.

## Lähteet

## Aiheesta muualla
* Tavoitteena terve urheilija
* Liikuntavammojen hoito ja ehkäisy, Terveyskirjasto.fi
Time (yhtye)

**Time** on suomalainen yhtye, joka teki yhden Kaj Westerlundin tuottaman albumin PSO:n levymerkille Tilt. Yhtyeen jäsenistä rumpali Hannu Mäkelä soittaa nykyisin Fröbelin Palikoissa.

## Kokoonpano
* Time Viitanen, (kitara, laulu)
* Jari Jämsen, (piano, urut)
* Petri Maijala, (laulu, basso)
* Onni Semester, (laulu, trumpetti)
* Hannu Mäkelä, (rummut)
* Hannu Heinisaari, (laulu)

## Diskografia
* Ratikalla taivaaseen (1981)

## Lähteet

## Aiheesta muualla
*
Koripallon Slovenian cup

**Slovenian cup** on vuosittainen koripalloturnaus, johon osallistuvat Slovenian liigan joukkueet. Cupin menestynein seura on KK Union Olimpija, jolla mestaruuksia on 19. Ainoastaan kolme kertaa mestaruus on mennyt jollekin muulle joukkueelle.

## Voittajat

## Mestaruudet seuroittain

## Aiheesta muualla
*Slovenian koripalloliitto
Järvikylä (Espoo)

**Järvikylä** () on Espoon ja Kirkkonummen rajalla sijaitseva kylä. Järvikylä on Espoonkartanon osa-alue ja kylä kuuluu Suur-Kauklahteen.

## Katso myös
* Espoon kyläjako
Urban Lindgren

**Erik Urban Lindgren** (s. 18. huhtikuuta 1973 Morajärvi) on ruotsalainen entinen hiihtäjä. Hän edusti seuratasolla Piteå Elit SK:ta.

Lindgren kilpaili maailmancupissa vuosina 1995&ndash;2001. Hän oli palkintopallilla kahdessa viestikilpailussa, mutta ei selvinnyt kolmen parhaan joukkoon yhdessäkään henkilökohtaisessa kisassa. Lindgrenin paras sijoitus kokonaiskilpailussa oli 35. kaudelta 1999–2000.

Lindgren osallistui MM-kisoihin kerran, vuonna 2001. Tuolloin hän oli mukana maansa hopeaa voittaneessa viestijoukkueessa, jonka lisäksi hän sijoittui 30 kilometrin matkalla neljänneksitoista ja 15 kilometrillä 25:nneksi. Lindgren kilpaili myös seuraavan vuoden olympialaisissa, joissa hän oli 15 kilometrin matkalla seitsemästoista ja mukana maansa kolmanneksitoista sijoittuneessa viestijoukkueessa.

## Lähteet